1. KUINKA MAAILMA LUOTIIN?

2. SANAAN RAKASTUTAAN

3. MÄ RAKASTAN JEESUSTA

4. JOKA KOTIIN, KYLÄÄN JA KAUPUNKIIN

5. LUVATTU MAA

6. VOIMALLA JUMALAN

7. RAAMATTURALLI

8. PRINSSEJÄ JA PRINSESSOJA

9. SEURAA JOHTAJAA

10. HYVÄ PAIMEN

11. LAMPAITA SATA

12. RAAMATUN PUNAINEN LANKA

**1. KUINKA MAAILMA LUOTIIN?**

soololaulu (+ kerto vuorolauluna kuoron kanssa)

1. Kuinka maailma luotiin, valo tuli pimeään?

Mistä taivaskin tuotiin täynnä vesipilviään?

Kuinka maa puski pintaan,

siirtyi meret paikoilleen?

Kasvit suurimmatkin maan

mistä saivat siemenen?

**solisti/** Ensimmäinen, toinen, kolmas

**kuoro** päivä kun maailma luotiin!

2. Kuinka aurinko, kuukin

tänne syttyi loistamaan,

tähti muutama muukin pimeyttä poistamaan?

Kuinka syntyivät kalat

kaikki meret täyttämään?

Pyrstöt, siivet ja jalat,

linnut niitä käyttämään.

**solisti/** Ensimmäinen, toinen, kolmas,

**kuoro** neljäs, viides

päivä kun maailma luotiin!

3. Kuinka muotonsa hassut

saivat muutkin eläimet?

Kärsät, kuonot ja tassut,

kaikki erinäköiset.

Kuinka ihminen viimein

luotiin tähän maailmaan?

Voidaan nauravin ilmein

olla kuva Jumalan.

**solisti/** Ensimmäinen, toinen, kolmas,

**kuoro** neljäs, viides, kuudes

päivä kun maailma luotiin!

4. Tämä maailma luotiin,

Herra loi sen sanallaan.

Kasvit, eläimet suotiin, planeetat on radallaan.

Hyvänä kaiken uuden Luoja näki mielissään.

Jälkeen päivien kuuden on jo aika levähtää.

**solisti/** Ensimmäinen, toinen, kolmas,

**kuoro** neljäs, viides, kuudes ja lepo!

**2. SANAAN RAKASTUTAAN**

Esitysvaihtoehtoja:1) Kaikki yhdessä. 2) Aloitetaan soolona ja laulajia lisätään. 3) Solistit säkeistöissä ja kuoro toistaa vain 'Sanaan rakastutaan'.

1. Lue, lue, lue, lue ahkeraan,

mitä Raamatussa sanotaan.

Lue, lue, lue, lue ahkeraan.

Sanaan rakastutaan.

2. Tutki, tutki, älä hutki, tutki vaan,

mitä Raamatussa sanotaan.

Tutki, tutki, älä hutki, tutki vaan.

Sanaan rakastutaan.

3. Mieti, mieti, mieti, mieti uudestaan,

mitä Raamatussa sanotaan.

Mieti, mieti, mieti, mieti uudestaan.

Sanaan rakastutaan.

4. Opettele, opettele ulkoa,

mitä Raamatussa sanotaan.

Opettele, opettele ulkoa.

Sanaan rakastutaan.

5. Kerro, kerro, kerro, kerro aina vaan,

mitä Raamatussa sanotaan.

Kerro, kerro, kerro, kerro aina vaan.

Sanaan rakastutaan.

**4x** Sanaan rakastutaan.

**3. MÄ RAKASTAN JEESUSTA**

(soololaulu)

1. Kun mä herään,

kun mä luuni sängystä kerään,

mä rakastan Jeesusta.

Kun mä hyörin, kun mä ympäri taloa pyörin,

mä rakastan Jeesusta.

Kun mä pihalla majoja teen,

kun mä pyörällä kouluun meen,

mä rakastan Jeesusta! Hän rakastaa minua.

2. Kun on ilta, mutta vielä ylhäällä kukun,

mä rakastan Jeesusta.

Kun mä peiton alla sykkyrällä jo nukun,

mä rakastan Jeesusta.

Kun mä tyynyyni painan pään,

kun mä unia yöllä nään,

mä rakastan Jeesusta. Hän rakastaa minua.

Jeesus aina mun kanssani on.

Hän on turvani horjumaton.

Mä rakastan Jeesusta! Hän rakastaa minua.

**Kaikki yhdessä:** TOSI PALJON!

**4. JOKA KOTIIN, KYLÄÄN JA KAUPUNKIIN**

(soololaulu tai duetto)

1. (2x) Joka kotiin, kylään ja kaupunkiin,

joka kolkkaan maailmassa menkää niin,

että anteeksi annetaan,

että Jeesus-nimi tunnetaan.

Kerto: Kaikille kansoille, kielille maan,

pienille, suurille kaiutetaan:

ei tarvitse pelätä, Jeesus on elävä.

2. (2x) Joka tupaan, telttaankin aavikon,

joka majaan kaukaisen vuoriston

ilosanoma kerrotaan,

että Jeesus-nimi tunnetaan.

Kerto:Kaikille kansoille kielille maan…

**Kuoro:** Kaikille kansoille kielille maan,

pienille, suurille kaiutetaan:

ei tarvitse pelätä, Jeesus on elävä.

**5. LUVATTU MAA**

(säkeistöt soolona)

1. Erämaassa autiossa tapahtui näin kerran:

Sai Mooses siellä ollessansa

kuulla sanan Herran:

”Laita miehet vakoilemaan luvattua maata,

kaksitoista päällikköä tähän matkaan saata.”

2. Lähtivät he matkalle ja vakoilivat salaa,

vaan takaisinpäin kymmenen

pian luikki tietä samaa.

Peloissansa vilkuilivat sivuilleen ja taakseen,

eivät tuota tunnistaneet luvatuksi maakseen.

**Pojat:**

Se maa on täynnä hedelmiä, maitoa ja mettä

ja sieltä löytyy ihmisille ruokaa sekä vettä.

Vaan siellä asuu meihin nähden

liian vahva kansa,

siellä pieni ihmisraukka kohtaa voittajansa.

3. Joosua ja Kaaleb uskoivat, vaan kaikki väki

vain ongelmat ja hankaluudet edessänsä näki.

He yrittivät rohkaista ja valaa luottamusta:

”Herran kansan kuuluu olla täynnä uskallusta!

4. Kun Jumala on mukana,

ei meitä voita kukaan.

Tulkaa, tulkaa ihanaan

Kaanaan maahan mukaan!

On suuri meidän Herramme,

ei torku eikä nuku.

Eikä hänen suojassansa

kukaan meistä huku.”

**Kaikki:**

Se maa on täynnä hedelmiä, maitoa ja mettä

ja sieltä löytyy ihmisille ruokaa sekä vettä.

Lihavia laitumia yllin kyllin riittää,

kansa Herraa siunauksistaan

päivät pitkät kiittää.

5. Vain Joosuan ja Kaalebin vahva usko voitti:

kerran heidän eläessään aika vihdoin koitti.

Maahan tuohon ihanaan Herra heidät johti,

kun rohkeina lähtivät he taisteluita kohti.

6. Ei olosuhteet pysäyttäneet

matkaa uskon miesten

ja Herra kulki edellänsä

viholliset piesten.

Uskokaa siis sanaansa,

te vanhat sekä nuoret.

Luja usko Jumalaan

siirtää vaikka vuoret!

**Kaikki:**

Se maa on täynnä hedelmiä, maitoa ja mettä

ja sieltä löytyy ihmisille ruokaa sekä vettä.

Lihavia laitumia yllin kyllin riittää,

kansa Herraa siunauksistaan

päivät pitkät kiittää.

**6. VOIMALLA JUMALAN**

(säkeistöt soolona, kuoro kerroissa)

**Kerto:**

Voimalla Jumalan Daavid voitti leijonan, valtaisan karhunkin,

suuren, suuren Goljatin.

Voimalla Jumalan Daavid hyvin hallitsi.

Hän Jumalaa kuunteli.

1. Pienin oli veljeksistä Daavid aikoinaan

ja koko kansan kuninkaaksi tuskin aikoikaan.

Oli toista mieltä Jumala, valitsi Daavidin.

Hän voi omaan käyttöönsä

myös ottaa minutkin!

2. Daavid oli lampaitaan suojellut pedoilta

ja näki: kaikki muut on Goljatista peloissaan.

Hän luotti Jumalaansa, voitti jätin lingollaan.

Pian Daavidista tuli suuri kuningas!

3. Kun Daavid oli kuningas, hän hyvin hallitsi.

Piti lait ja käskyt, Herra hänet palkitsi.

Silti myöskin Daavid suureen syntiin lankesi,

mutta katui tekojaan ja saikin anteeksi!

4. Profeetat jo ennustivat ajan kulusta:

Syntyy vielä Messias Daavidin suvusta.

Hän ikuisesti valtaistuimella hallitsee,

tuo pelastuksen, uskoa vain häneen tarvitsee!

**Kerto 2x:** Voimalla Jumalan…

**7. RAAMATTURALLI**

(soololaulu)

1. Valo tuli, pimeys luikki.

Aurinkokin vihdoin tuikki

taivahalla palavana, Jumala kun sanoi sanan.

Käärme oli paha suusta,

käski syödä Tiedon puusta,

vaikka oli selkeästi kielletty.

2. Pakata siis täytyi laukku,

Paratiisin portit paukku.

Synnin jälkeen Aatamista elo oli raatamista.

Syntimäärät, teot väärät

lisääntyivät pallon päällä,

sukupolvi toisen jälkeen turmeltui.

3. Nooa luotti Jumalaansa aivan,

näki suuren vaivan, rakenteli laivan.

Silloin täytti sadepilvet taivaan,

perheensä ja eläimiä turvaan toi.

4. Vuorenhuippu – tulvan jälkeen saari – arkin oli maali, näkyi sateenkaari.

Nooa kohta olikin jo vaari,

siihen sukuun, jotta Jeesus tulla vois.

5. Uskoa niin Abrahamin koeteltiin vanhanakin:

tähdet hohti, matka johti

Luvattua maata kohti.

Saikin pojan oikein soman,

vaikka pitkään sitä pohti,

voiko lupaus Herran pitää paikkansa.

6. On veljeskateus aikamoista.

Jaakobille kaksitoista

potraa syntyi poikaa, joista

Joosef myytiin orjakyytiin.

Kaanaan maasta ruoka loppu,

tuli veljeksillä hoppu

vilja saada Egyptistä perheelleen.

7. Joosef vielä ansaitsisi noston:

valvoi viljan oston, sivuutti hän koston.

Pyysi: ”Veljet, isä, vielä jos on

elossa, niin hänet tänne kärrätkää!”

8. Faraoiden vaihtumisen myötä

kansa teki työtä kiristellen vyötä.

Vuodet synkkiä kuin pelkkää yötä,

kunnes Mooses lopettaa sai orjuuden.

 9. Lähti kansa Egyptistä. Kaikki oli ihmeellistä.

Kuluneet ei kengät alta,

mannaa satoi taivahalta.

Kohtasivat maansa rajat, kukistivat vastustajat,

asettuivat luvatuille alueilleen.

10. Kansastansa sinnikkäästä

vuosituhansien päästä

syntyi Jeesus siihen maahan,

meiltä poisti synnin taakan.

Ristinpuulla sitten kuoli,

Taivaaseen hän meidät huoli.

Sinne pääset uskomalla Jeesukseen!

**8. PRINSSEJÄ JA PRINSESSOJA**

(säkeistöt soolona)

1. Jumalamme luonut on meistä jokaisen

äitiä ja isää apunaan käyttäen.

Ihmeen hyviä tyyppejä kaikki olemme,

ja tosi rakkaita Taivaan Isälle!

2. Antamalla poikansa Isä osoitti rakkauttaan.

Jeesus-vauva syntyi ekana jouluna.

Näin itse Taivaan Kuningas

luopui kruunustaan,

tuli ihmiseksi meitä pelastamaan.

**Kaikki:**

Prinssejä ja prinsessoja, lapsia Kuninkaan,

Isä ohjaa meitä pyhällä Sanallaan. (Olemme)

prinssejä ja prinsessoja, lapsia Kuninkaan,

saamme elää hänen valtakunnassaan.

\_ \_ \_ \_ \_ \_ \_ \_ \_

3. Jeesus meitä opetti toisiamme rakastamaan

sekä uskomaan häneen ja Isään Jumalaan.

Hän monet sairaat paransi,

jopa kuolleita herätti,

antoi katuville synnit anteeksi.

**Kaikki:**

Prinssejä ja prinsessoja, lapsia Kuninkaan,

Jeesus hoitaa meitä rakkaudellaan.

Prinssejä ja prinsessoja, lapsia Kuninkaan,

meidät lähettää hän muita palvelemaan.

\_ \_ \_ \_ \_ \_ \_ \_ \_

4. Jeesus ristiinnaulittiin,

mutta nousi haudastaan,

meille avasi tien Taivaan kunniaan.

Hän Pyhän Henkensä lähetti

puolustamaan lapsiaan.

Totuuden Henki saa meidät

Jeesusta seuraamaan.

**Kaikki:**

Prinssejä ja prinsessoja, lapsia Kuninkaan,

Pyhä Henki siunaa meitä lahjoillaan.

Prinssejä ja prinsessoja, lapsia Kuninkaan,

saamme kulkea hänen johdatuksessaan.

Prinssejä ja prinsessoja, lapsia Kuninkaan,

Jeesus hoitaa meitä seurakunnassaan.

Prinssejä ja prinsessoja, lapsia Kuninkaan,

meidät lähettää hän kärsiviä auttamaan.

**9. SEURAA JOHTAJAA**

(säkeistöt soolona, kerrossa kaikki)

1. Jeesus kutsui Pietarin kalastuksen mestarin.

Nyt Pietarikin tavallaan ihmisiä kalastaa!

**Kerto:**

Kaikki mukaan, seuraa johtajaa!

Kaikki mukaan, seuraa johtajaa!

2. Andreas on veljensä, yhtä lailla tärkeä.

Monta mukaan muuta toi,

kun Jeesuksesta tarinoi.

3. Jaakob mukaan kutsuttiin

seuraan rakkaan Mestarin

verkkojensa ääreltä, jätti veneen, isänsä.

4. Johanneskin Jeesusta alkoi silloin seurata.

Jeesus hänet valitsi, Jeesus häntä rakasti.

5. Matteuskin kutsun sai.

- Häntä seuraan, tottakai!

Tule, Jeesus, kotiini. Kutsun mukaan kaverit.

6. Jeesus kutsui Tuomaksen,

epäilevän ihmisen.

Tuomas saikin tunnustaa:

”Jeesus nousi kuolleista!”

7. Bartolomeus mukaan vaan,

myös toinen Jaakob tarvitaan,

Filippus ja Simon ja vielä kaksi Juudasta.

8. Maailma nyt kuulla saa:

Jeesus elää, totta maar!

Usko häneen pelastaa, seuransa on ihanaa!

9. Sinullekin kutsu soi. Älä enää aprikoi.

Jokaista nyt tarvitaan Jeesuksesta kertomaan.

**Kerto:**

Kaikki mukaan, seuraa johtajaa!

Kaikki mukaan, seuraa johtajaa!

Kaikki mukaan, seuraa johtajaa!

Kaikki mukaan, seuraa johtajaa!

**10. HYVÄ PAIMEN**

(säkeistöt soolona, kerrossa kaikki)

1. Nuotiolla istun ja tulta kohennan.

Unta vain aavistus taas tänään, oletan.

Hyökätä voi karhu, voi tulla leijona.

Paimenen on työnä ne pedot peitota!

2. Laumassani lepään,

voin luottaa paimeneen.

Hän kerta kerran perään puolestani taistelee.

Hyökätä voi karhu, voi tulla leijona.

Paimenen on työnä ne pedot peitota!

**Kerto:**

Eikä pelota: mää! Olen turvassa!

Hyvä paimen pitää huolen meistä kaikista.

Eikä janota: pääsimme juomaankin!

Tähän laaksoon muutkin lampaat

vielä tahtoisin.

3. Pimeimmässä yössä, kun lampaat nukkuvat,

tähyily käy työstä; jää varjoon kukkulat.

Ihmetellen katson nyt öistä taivasta:

mikä on tuo tähti, joka loistaa kirkkaana?

4. Unessani kevään jo tunnen tuoksuja.

Kesken kaiken herään, on paimen valveilla.

Ihmetellen katson nyt öistä taivasta:

mikä on tuo tähti, joka loistaa kirkkaana?

**Kerto:**

Eikä pelota: mää! Olen turvassa!

Hyvä paimen pitää huolen meistä kaikista.

Eikä janota: pääsimme juomaankin!

Tähän laaksoon muutkin lampaat

vielä tahtoisin.

**11. LAMPAITA SATA**

(soololaulu, toiselle solistille tai kuorolle tummennetut)

Lampaita sata. Katosi yksi pienenpieni karitsa.

**- Voi, voi tuota lammasta!**

Kymmenen rahaa.

Katosi yksi pienenpieni kolikko.

**- Voi, voi tuota kolikkoa!**

Poikia kaksi. Katosi yksi, toinen Isän pojista.

**- Voi, voi tuota poikasta!**

Lammas kärsi tuskissaan,

erossa omasta laumastaan.

Raha ei tiennyt laisinkaan, että oli kadonnutkaan.

**- Mutta poika?**

Poika lähti itse kodistaan

kauas kylmään maailmaan.

* **Sikopaimeneksi joutui tuo raukka.**

**Hyvä, kun sitä ei syönyt haukka!**

Jokainen omalla tahollaan

oli poissa paikaltaan. Paimen oli huolissaan,

etsi pikkuruista karitsaa.

Nainen kotia luuttusi. Vaan isä odotti.

Paimen löysi lampaansa,

karitsa pääsi laumaansa.

Nainen noukki rahansa

lattianraosta.

**- Entä poika?**

Poika palasi retkiltään.

Mitä isä silloin tekikään?

Hän kaappasi suureen syliin,

riensi kyliin kertomaan:

Poikani on viimein tullut kotiin taas.

Tulkaa häntä juhlimaan!

Taivaassakin iloitaan, kun yksi kadonnut löytyy,

kun paimen löytää lampaansa,

nainen löytää aarteensa,

poika palaa retkiltään isän kotiin lämpimään.

**2x Taivaassakin iloitaan,**

**kun yksi kadonnut löytyy.**

**Enkelitkin riemuitsee,**

**kun syntinen palaa kotiin.**

**12. RAAMATUN PUNAINEN LANKA**

1. Kaikki alkoi, kun Jumala loi maan,

sinne ihmisen asustelemaan.

**Kerto:** Tätä Raamatun punaista lankaa

nyt lähden seuraamaan!

2. Mutta ihmiset eivät totelleet,

häpeillen piiloon veivät askeleet.

3. Syntisyys Jumalasta erottaa.

Paratiisi jäi ihmisiltä taa.

4. Vedenpaisumus kaiken upotti,

Jumala Nooan perheen pelasti.

5. Abraham, esi-isä Jeesuksen

lähti kulkemaan maahan lupauksen.

6. Kaksitoista sai Jaakob poikia.

Kasvoi kansa jo Israelista.

7. Egyptiin matka Joosefia vei,

Jumalan kansa nälkään kuollut ei.

8. Mooses, kansan kun sieltä vapautti,

luvattuun maahan matkan aloitti.

……

9. Luvatun alueen valloitettuaan

jakoi Joosua perinnöksi maan.

10. Kuninkaan kansa tahtoi johtoonsa.

Daavid suoriutui hyvin hommasta.

11. Profeetat Jeesuksesta ennusti.

Vapautusta jo kansa odotti.

……

12. Syntyä tuli aika Jeesuksen,

Jumalan Poika ainutkertainen.

13. Jeesus ihmeitä teki päällä maan.

Opetuslapset kulki mukanaan.

14. Jeesus kärsi ja kuoli ristillä,

jotta pääsemme irti synnistä.

15. Sitten laskettiin Jeesus hautaansa.

Kolmas päivä hän nousi kuolleista.

……

16. Lähetti Jeesus meidät ääriin maan

muille kertomaan ilosanomaa.

17. Jeesus pilvissä nousi Taivaaseen,

siellä valmistaa paikkaa omilleen.

18. Pyhän Hengen hän sitten lähetti

meille voimaksi, puolustajaksi.

19. Saarnattiin evankeliumia,

syntyi uusia seurakuntia.

……

20. Lupasi Jeesus tulla hakemaan

omansa kerran kotiin Taivaan maan.

21. Lopussa Jumala luo uudestaan

uudet taivaat ja upouuden maan.